VARAAIT
Tere tulemast "Varaaita"!
Meie ühiskond põhineb väärtustel
ja need väärtused omakorda teatud maailmapildil.
Meie maailmavaade on aegade jooksul muutunud
ja on pidevas muutumises.
Seda kujundavad erinevad,
rohkem -või vähem usutavad seletused maailma sünnist;
maailma struktuurist ja tulevikust.
Üks selle aja maailmapilti enim mõjutanud uskumus
on mõte evolutsioonist kui jätkuvast arengust.
Selle põhiaksioom on:
Maailm on sündinud 13,8 miljardit aastat tagasi
ja areneb pidevalt edasi.
Arengu teevad võimalikuks mutatsioonid,
millest looduslik valik valib elujõulisemad variandid.
Peaasi, et aega jätkuks.
Ehk siis mutatsioonid + looduslik valik + aeg on sama, mis evolutsioon.
Evolutsiooniteoorias usutakse eelkõige kõikvõimsasse aega.
Ristiusus usutakse aga kõikvõimsasse Jumalasse.
Mõlemad on uskumused, millele on raske leida tõendusi.
Või kas ikka on?
Minu külaline on täna arst Pekka Reinikainen,
kes on tuntud, kui sihikindel loomise kaitsja.
Ta on kirjutanud mitu tavalugejale mõeldud raamatut.
ja tutvustab mõnda neist ka selles saates.
Tere tulemast, Pekka, "Varaaita"! - Tänan.
On tore, et said tulla.
Tõesti, tore on osaleda selle saate tegemisel.
Mainisin kellegile, et kui saan Pekka saatesse,
siis ei pea ise nii palju rääkima.
Kuid sa lubasid, et vastad lühidalt ja sunnid mind siiski ütlema midagi.
Sa oled elukutselt arst.
Mis pani arsti huvituma loodusteadusest?
Tegelikult polnud ma üldse loodusteadusest huvitunud.
Viimane valik oligi arsti amet,
kuigi veri oleks pannud mind minestama.
Minust pidi saama insener.
Üritasin pääseda tehnikaalasesse kõrgkooli, aga puudu jäi 0,07 punkti.
Läksin siis arstiteaduse katsetele ja sedasi saigi minust arst.
Oled sa tagantjärele tänulik?
See oli selge juhatus, et leidsin seal usu Jumalasse.
Mil moel sa selle leidsid?
Saan aru, et sa olid ennem ateist?
Uskusin evolutsiooni
ja pidasin kristlasi vanamoodsateks inimesteks,
kes ei saa kuidagi aru, et nad on arenenud algainest.
Mingi rakk hakkas arenema ja arenes kalaks,
kala hakkas kõndima ja arenes ahvi taoliseks esiisaks,
kellest edasi inimeseks.
Kõik teadlased on sellisel arvamusel.
Kas kristlased on nii mõistmatud, et ei mõista nii lihtsat tõde?
Hiljem läksin Prantsusmaale arstiks õppima ja juhtus,
et sattusin kokku ühe biokeemikust messiaanliku juudiga,
kellega koos keetsime laboratooriumis segu nr.7.
Too Charles ütles: "Kuule, see leem võib sul ainult põhja keeda,
rakke sealt niikuinii ei eralda, inimesest rääkimata."
Hakkasin nagu kahtlema ateismi põhjendatuses.
Oli ka juhatust meie anatoomia proffesori poolt, kes oli usklik.
Ta ei kuulutanud küll evangeeliumit, kuid tema sõnad panid mind mõtlema,
et kõige taga on plaan ja keegi on planeerinud inimese.
Tema maailmapilt paistis läbi selle.
Jah, kuid ma ei teadnud, et ta on usklik, see selgus hiljem.
Ta oli teinud UNESCO puudega inimeste kojas
asepresidendi ja teadlasena puudega inimestele tehiskäsi -ja jalgu.
Ta rääkis loengus, mis juhtub,
kui inimene võtab haamri ja lööb naelu lakke.
Mõlemas käes on 58 liigendit ja see on nii keeruline seadeldis,
et sellist "roboti kätt" ei suudeta järgi teha.
See oli tõsine jutlus, mis pani mind mõtlema,
et kui inseneridki ei suuda seda teha, siis kes selle tegi?
Sellest piisas viimaks mu mõtted sellele, et on olemas Jumal,
kes on planeerinud ja teinud kõik.
Kaua see aega võttis?
Ma loobusin ateismist ja sain deistiks, mis tähendab seda,
et uskusin Jumalat, kuid ei teadnud, kes see Jumal on.
See on üsna ohtlik hingeseisund.
Alles hiljem kohtasin Kristust.
Olen märganud, et paljude teadlaste puhul
on see protsess kestnud kaua ja sarnastel viisidel,
nii et Jumal on ilmunud kellegi sõbra kaudu vms.
Just nii, teadus seda ei mõjuta, vaid kui kohtume Kristusega,
siis Püha Vaim viitab sinu kohutavale vaimsele olukorrale
ja siis sa hüüad ahastuses appi.
Need on 2 erinevat asja. Arukus võib olla isegi kahjulik.
Isegi, kui ma viitaks kindlatele tõenditele sellest,
et loodus on täis planeerimist, siis see küll suunab mõistmisele,
et keegi Planeerija eksisteerib,
aga see ei pruugi juhatada arusaamisele,
et Kristus Jeesus on see, kelle kaudu see kõik on loodud.
See on isiklik tutvumine Jeesusega, kes on kõige A ja O.
Ma küsin ühe küsimuse,
mis on seotud sinu elukutse -ja harrastusega.
Sa oled õpetanud loodusest ja rääkinud palju loomisest,
rääkinud ka evolutsioonist.
Oled sa kunagi mõelnud oma pädevusele sel alal?
Kuidas arst õpetab loodusteadusi? Mingi hinnang selle kohta?
Ma olen üldarst ja mulle meeldib olla üldarst,
sest ma ei tahtnud spetsialiseeruda.
Mulle meeldib terviklikkus.
Arstiteaduses olid minu õpingute ajal populaarsed just rohkem üldteadused.
Matemaatiline statistika, kõrgem matemaatika,
orgaaniline keemia, biokeemia, biofüüsika, rakubioloogia,
patoloogia, anatoomia, füsioloogia, mainides vaid mõnda neist.
See on aluseks, millelt vaadelda terviklikke kooslusi.
Jumal on loonud tervikliku maailma.
Meie maailm töötab sedasi,
et kuskil on vaja viiruseid, baktereid, seeni, taimi ja inimesi.
Kõik me oleme sõbrad, kes aitavad teineteist.
See on terviklikkus.
Kas tänapäeval keskendutakse teaduses mingile kitsale alale
ja vaadeldaksegi neid eraldi, mitte terviklikult?
See on ohtlik, sest ega puudki ei hakata uurima ladvast, vaid jalamilt.
Kitsamalt vaadelduna saamegi teada vaid mingist huvitavast detailist,
mis võib aidata mõista näiteks uue ravimi väljatöötamist.
Kuid kõige tähtsam on ikkagi terviklikkus.
Tänapäeval spetsialiseerutakse liialt.
Kas teadusmaailmas jahitakse vaid tiitleid ja hinnanguid?
Sa ei ole asjatundja, kui sul pole selles valdkonnas kraadi.
Nii see kahjuks on,
minnakse üha enam spetsialiseerumise suunas.
Olukord kujuneb selliseks,
et see spetsialiseerunud inimene teab väga palju üha vähematest asjadest.
Kui väljuda tema kitsa eriala piiridest, on ta täielik võhik.
Nemad, nagu me kõik,
kaldume avaldama oma arvamust suvalisel teemal.
See on ohtlik.
Selle pärast üritangi rääkida vaid neil teemadel,
mida paremini valdan.
Kui tegemist on mulle vähetuntud teemaga,
küsin nõu asjatundjalt.
Heaks näiteks on pastor Pekka Rahkila,
kes on geoloog, diplomeeritud insener ja pastor.
Temalt võin küsida näiteks geoloogia-alaseid küsimusi.
Ma eelistan küsida alati tippasjatundjatelt.
Pekka Rahkila on kirjutanud raamatu "Säravad kivid".
See on huvitav raamat.
Keegi meist ei tea kõike,
aga üheskoos võime ehitada piibellikku maailmavaadet,
mis on väga veenev ja usutav.
Olen pannud tähele,
et paljud loomisesse uskujad ja asjatundjad
on leidnud teineteist ja teevad koostööd?
On see uus trend või kestnud juba kauem?
See on kogu aeg nii olnud.
Mul on ligi 100 teadlasest sõpra, kuigi ma ise olen tavaline linnaarst.
Nende 100 teadlase-sõbra käest saan igapäevaselt üle maailma infot.
Internet on informatsiooni vahetamise aluseks.
Soomeski on meid palju arste, insenere, biokeemikuid, õpetajaid
ja muid asjatundjaid, kes üheskoos toodame materjali netilehtedele.
Näiteks netilehekülgedele luominen.fi ja kreationismi.fi
Anname välja ka ajakirja "Loomine".
See peaks ilmuma järgmisel aastal 3-4 korda.
Kõik kirjutajad on kaitsnud vähemalt doktori väitekirja.
See on täis asjatundjate kirjutisi.
Siit saab värskeimat infot.
Teadus liigub suure kiirusega edasi
ja meie arusaamad bioloogia raamatutest on vananenud.
Mida rohkem uuringuid tehakse,
seda selgemaks saab, et loomine on kavandatud.
Mida rohkem edasi, seda enam leiavad kinnitust Piibli tõed.
Kas sinu meelest peab paika, et see, mida sissejuhatuses mainisin,
et evolutsionismi järgi on kõik tekkinud juhuslikult
ja arenenud mutatsioonide ja looduslike valikute kaudu
miljardite aastate jooksul?
Oled sa seda meelt, et see pole tõsi?
See pole tõsi, sest kogu info räägib selle vastu.
Materjal, mis meil on, on sama nii ateistidele kui ka usklikele,
aga sellest tehakse erinevad järeldused.
Ateistide teadusuuringuid võiks kujutleda kui aarete saart,
kus on koobas ja koopa tagaosas on aare, mis ongi vastus elu algusest.
Ateist läheb aarete saarele aaret otsima,
kuid ta võib labidaga kaevata igalt poolt,
ainult koopasse ei pääse, sest seal on müür ees.
Nad ei saa seda aaret leida, sest nad lähtuvad sellest,
et planeering puudub.
Nad otsivad, aga ei leia, sest lähtekoht on vale.
Kuid piibelikku loomist uskuv uurija näeb selgelt viiteid sellest,
et midagi pole lihtsalt sündinud, vaid kõik on planeeritud.
Naljakas, millesse kõigesse inimene on valmis uskuma,
kui ta välistab Jumala.
Selle kohta on palju näiteid.
Ateistlik akadeemiline jutustus loomisest põhineb järgneval:
olematuses, kunagi teadmata põhjusel tekkinud gaasiplahvatuses,
oleks vesinik sünnitanud inimese 13,8 miljardi aasta jooksul.
See on akadeemiline tõde,
mida õpetetakse sama kindla tõena, kui raskusjõudu.
Inimene sündis miljardeid aastaid tagasi toimunud gaasiplahvatuses.
See on akadeemiline jutuke, see on nagu...
Kuigi siin oli vahendavaid viiteid?
Kuid kust need tulid?
Keegi koolipoiss ütles,
et ta pole kunagi kuulnud midagi nii naljakat.
Lapsesuu ei valeta.
Kui Jumalat tahetakse välistada,
ollakse valmis uskuma millesse iganes.
Üks põhimõte, mis toetab seda evolutsioonilist mõtteviisi,
on nii öelda uniformismi põhimõte,
ehk olevik on võti minevikku.
Ehk siis loodusseadused, mis on olnud samad nagu minevikus,
on sellised nüüdki.
Milliseid probleeme sa näed sellises käsitlusviisis?
Meil pole tõendeid, mis seda tõendaksid.
Kunagi oli see poliitiline küsimus, kui taheti Moosest eraldada teadusest.
Jurist nimega Lyell kirjutas raamatu geoloogiast,
kuigi ta polnud geoloog.
Ta nimelt ütles, et tahab kõrvaldada Moosese teadusest.
Ta leiutas väite, et kõik pragune on võti minevikku.
Kui tänapäeval midagi kuhugi ladestub,
siis see seletab 2 km ladestumiste tekke.
2000 aastaga tuli juurde sentimeeter maakihti.
Siin on aga see probleem, et 2000 aastaga
uhutakse 30 cm maapinnast vihmaveega minema merepõhja.
Erosioon ehk maapinna kulumiskiirus sademete, jäätumise ja muu abil,
kulutab maapinda kiiremini, kui see jõuab ladestuda.
Tänapäeva geoloogia ei tunnista enam sellist kihtide tekkimist,
vaid arvestab ka katastroofidega.
Viitab veeuputusele, kuid nende kihistumiste põhjusteks
võivad olla mitmed murrangulised sündmused.
Tegemist on aga täiesti poliitilise asjaga.
Kuni aastani 1700 usuti,
et maakera on seotud piibellike sündmustega -
on toimunud veeuputus
ja kõik kihistumised on seotud veeuputusega.
Kuid siis tuli Prantsuse revolutsioon
ja taheti vabaneda aadlikest, kuningatest, pappidest.
Kõik nad tapeti või nad läksid maapakku.
Britannias üritas see poliitik ja jurist Lyell tekitada midagi sarnast.
Ta kirjutas raamatu geoloogiast,
mis põhines järk-järgulisel kihistumisel.
Sa mainisid mõtet, et evolutsioon ei ole tänapäeval enam sama,
mis ta oli siis, kui Darwin seda arendas.
Ehk siis evolutsioonis on toimunud teatud evolutsioon.
See areneb ja on muutumises.
Mulle meenub Gregor Mendeli uuring geneetikast,
mida ei pandud tähele, sest ta oli vaid munk.
Jälle see asi tiitlitega -
kuna ta oli munk, ei tehtud temast välja.
Tal oli õigus ja pärilikkuse seadusi nimetatakse mendelismiks.
Darwinismile tekkis sellest kriis ja sai alguse neo-Darwinism,
mille nimel tänapäeval vannutakse, et toimub mutatsioone,
millest siis looduslik valik valib midagi paremat.
Tänapäeval teame, et mutatsioon on viga.
Kui programmis on viga, toimub kokkujooksmine.
Mutatsioon on alati viga.
Kui vaatame loetelu mutatsioonidest,
siis näeme seal kahjulikke ja neutraalseid mutatsioone.
Kus on aga kasulikud mutatsioonid?
Hea küsimus! Neid lihtsalt pole.
Natuke pikem jutt,
aga sellest me räägime koos professor Matti Leisola'ga
kirjutises: "Evolutsioon ja bioloogiline informatsioon".
Arutleme seal selle üle, et evolutsioonil puudub mehhanism.
Keisril pole riideid.
Räägitakse, et mutatsioonide ja loodusvalikute kaudu juhtub asju,
kuid midagi ei juhtu.
Võime katseklaasis näidata,
et samale organismile ei teki rohkem kui kaks samasuunalist mutatsiooni.
Neid on vaja sadu tuhandeid, et midagi korda saata.
Mainisid alguses paar korda mõtet algainest.
Seda on kerge kasutada. Kõik algas algainest.
Oli vaja natuke välku, elektrit ja muid aineid
ja vähehaaval hakkas midagi arenema.
Teoreetiliselt, millise masinavärgi abil see töötab?
See ei töötagi.
Kui füüsika ja keemia on tõesed ja nende seadused on rakendatavad,
siis see tõestab, et algainest ei sünni midagi.
Vaja on koodi, bioloogia poolt räägitavat keelt,
mis on leitud ja teada.
Kui meil on keel, siis on vaja mõtestatud teksti.
Keegi ei tea, kust pärines informatsioon.
Tänapäeval ei tea keegi, kust sai elu alguse;
kellelgi pole õrna aimugi, kuidas elu sündida võis.
Oleme üsna kindlad, et elu ei saanud sündida iseenesest.
Ateistide apostel Richard Dawkins ütles nii:
"See võis olla saadetud siia roheliste mehikeste näol
(mitte sellised, nagu Krimmis)
Andromeda galaktikast
või siis arenesid nad kuskil savikillus."
Keegi ei tea tänäpäeval, kuidas elu on sündinud
või kuidas rakud sündisid.
See on täiesti võimatu mitmetel põhjustel.
Neist põhjustest saab lugeda mu raamatus "Kas Jumal on olemas?"
See on lihtsamal kujul nii, et kui ma sind tervitan,
siis sa pistad parema käe paremasse kätte.
Elu kasutab DNA-s vaid paremakäelisi molekule.
Kui panna sinna üks vasakukäeline molekul,
siis kogu andmemass hävineb.
Mis vahe on paremal ja vasakul käel?
Peegelpildid.
Molekulidki on peegelpildid.
Andmepank kasutab paremakäelisi, valgud aga vasakukäelisi molekule.
Igal pool looduses sünnibki 50/50 kokteil.
Ei ole võimalik, et mingist algainest võib saada elus rakke, see on võimatu!
Raamatutes olevad väited on täielik valetamine.
Mainisid sõna informatsioon?
Tundub, et kõigis loodutes ja ka algaines
on pidanud olema informatsiooni, mis on seda protsessi juhtinud? - Jah.
Kas on nii, et kõiges, absoluutselt kõiges, on informatsioon?
Teadmiste taga on alati mõistuslik allikas.
Teadmised põhinevad sellel, et keegi annab neid teadmisi.
Ükskõik, kui palju on algaines kromosoomide ja DNA linte,
ei juhtu seal midagi enne, kui on paigaldatud programmid.
Ehitus-, tegevus-, seadete- ja kodeerimisprogrammid.
Kui võtta ühest rakust andmetelint ja kui tahaksin seda silme ees näha,
siis selle pikkuseks on 7000 km ja see on kaksiklint.
See on nagu 7000 km pikk tõmblukk,
mida avatakse ja suletakse iga päev 4000 km.
Tegemist on masinaga, mis korjab kokku infot, kui legoklotse.
Sõltub, kas oled jooksmas, saunas või magad hoopis.
On erinevad failid, aga see tõmblukk käib edasi-tagasi
ja üks tõmbluku hammas ehk üks andmekood
võib osaleda 6 erineva toote valmimisel.
neid tõmbluku pooli loetakse mõlemas suunas.
Isegi, kui teisel pool toimuks kasulik mutatsioon,
ei saa see olla kasulik mõlemas suunas
ja 6 erineva toote puhul üheaegselt.
Lihtne on mõista, et selline fail
muutub mutatsioonide tõttu viletsamaks ja mitte paremaks.
Kunagi oli see täiuslik, aga nüüd see laguneb.
Sinna peab sisestama andmeid, see on väga tähtis.
Info tuleb Jumalalt, Loojalt.
Mida räägivad loodud?
Sellest informatsioonist ehk Loojast?
Ütlesid, et info tuleb Loojalt. Kuidas see on nähtav loodute seas?
On seda näha süsteemina või paistab see joonistusena?
Või arvutiprogrammidena või mismoodi see paistab?
See on arvutiprogramm.
Meiegi siin targutame 10 tuhande arvutiprogrammi abil.
Kõik nad on kokku sobitatud.
Need on bioprogrammid, mis on tehtud üleval peakontoris.
Ehk Taevas.
Suvel sõin lõunat
koos Oxfordi ülikooli matemaatika- professori John Lennox'iga.
Tellisime praetud põhjapõdraliha.
Nende põtradega läks kaua, vist käidi Lapimaalt neid toomas.
Arvutasime matemaatikaprofessor Lennox'iga,
kuivõrd kontsentreeritud on informatsioon rakkudes.
Oodates arvutasime,
et kui 2 miljoni liigi andmete kogum panna kaalukausile,
siis palju need kaaluks?
Nende kaal oleks 0,035 milligrammi.
Isegi üks sääsk kaalub 50 korda rohkem,
kui kõikide olemasolevate liikide andmete kaal.
See räägib nii mõndagi Loojast.
Need on tihedalt kokkupakitud andmed.
Kui selliseid raamatuid saaks panna DNA ehk kromosoomi sisse -
see on lihtne, kuid kallis,
siis kui mitu raamatut mahuks 1 grammi DNA molekuli sisse?
70 miljardit raamatut.
See räägib selle Loojast midagi.
Andmed on nii tihedalt kokku pakitud,
et ühes rakus on andmed kõigest, mida sinu kohta teada on vaja -
alates hetkest, kui ema ja isa poolt viljastatud munarakk jaguneb.
Sealt pärineb info kõikide su elundite ja kõige muu kohta.
Selline andmepank räägib meile Kujundaja geniaalsusest.
Täna taipame me sellest rohkem, kui kunagi varem,
sest paar aastat tagasi algatati projekt Encode,
mis avas selle andmepanga.
Varem arvati, et see on rämps.
Nüüd teame, et seal on infot rohkem, kui oleme osanud aimatagi.
Keegi ei osanud aimatagi selle andmepanga tähtsust või sügavust.
Mõeldes, et Jumal on selle loonud,
siis mida see räägib Jumalast ja meist?
Jumala Sõnas öeldakse: "Nagu taevad on kõrgemal maast
nõnda on Tema mõtted kõrgemal meie mõtetest."
Kuid me oleme Jumala sarnased.
Jumal on andnud meile ajud - me saame ja oskame seda uurida
ja Jumal tahab, et me uurime.
Kuid selle asemel, et Darwinit uskuda,
peaksime ülistama ja austama Loojat, kes on kõik selle teinud.
Jumal on meid loonud, et saaksime Tema tahte kohaselt Tema lasteks.
Ja ülistaksime ja tänaksime Teda.
Tema on andnud meile ajud, et saaksime kõike seda uurida.
Mõte on, et leiaksime selle kaudu kinnituse Tema olemasolust
ja jõuaksime äratundmisele meie olemasolu põhjustes.
Et tutvuksime Tema Poja Jeesusega ja oleksime Temaga.
Käiksime siin langenud maailmas Jeesuse käest kinni hoides.
Läheme sedasi sinna, kuhu oleme mõeldudki,
ehk Taevasesse Koju.
Tänud, Pekka. Jätkame paari nädala pärast.
Samalaadse teemaga, aga teise alapealkirjaga.
Tänud vaatamast!
Jätkame 2 nädala pärast.
Kui tahad toetada selle saate tegemist, siis helista 900 1777 (7 eurot)
Võid toetada ka panga kaudu, mille andmed leiad www.tv7.ee
Palvetame veel väikese palve!
Taevane Isa, täname, et oled Looja ja Sul on kogu vägi
ja Sinu käes on kõiksus.
Aita meil mõista seda kõiksust, mille Sa oled loonud.
Aita meil näha Sind kõige Kujundajana.
Jeesuse nimel, aamen.
Näeme 2 nädala pärast. Kohtumiseni!
Tõlge: Kuno Kivikink